Bijela Gora

Bijela Gora () – karstinis plokščiakalnis Dinarų kalnuose, vakarų Juodkalnijoje, šiauriniame Orjeno pakraštyje. Būdingas aukštis 1200–1500 m. Aukščiausia vieta – Velika Jastrebica (1862 m). Kalnai smarkiai paveikti ledyninės erozijos, gausu trogų, nuobyrynų.

Būdingos aukštikalnių pievos bei europinių kėnių, juodųjų ir baltažievių pušų, bukų giraitės. Yra daug retų, saugomų augalų. Plokščiakalnyje gyvena elniai, šernai, kartais sutinkami rudieji lokiai ir kalnų ožiai.

Bijela Gora gyvenama retai, čia gyvena ganykline gyvulininkyste besiverčiantys juodkalniečiai, priklausantys Katuno klanui.

Kategorija:Juodkalnijos kalnai